Foto: Meduza 16 oktyabr tongida Donetsk shahri ma’muriyati binosi raketa zarbasiga uchradi. Bu haqda shahar meri Aleksey Kulemzin ma’lum qildi. Uning so‘zlariga ko‘ra, ukrain harbiylari shahar markazini HIMARS qurilmasi orqali o‘qqa tutishgan. Avvaliga ikki jabrlanuvchi haqida xabar berilgandi; keyinroq «DXR» rasmiylari to‘rt kishi jabrlangani va bir kishi halok bo‘lgani haqida ma’lum qildi. Rossiya davlat nashrlari voqea joyidan foto va videolarni namoyish etishgan, ularda binoning deyarli barcha oynalari to‘kilib tushganini ko‘rish mumkin; binoning bir qismida yong‘in izlari bor. Bino hovlisidagi mashinalar esa yonib ketgan. Kulemzin bino «juda jiddiy shikastlangani»ni ta’kidlagan.